Mi van még?

Athlon energiatakarékosság HOGYAN
Előző |  |

# 3. Mi van még?

## 3.1. Az energiamegtakarítás működésének tesztelése

Rendben ... használjuk az egyik energiamegtakarítási lehetőséget, és ellenőrizni szeretnénk annak működését. Íme két módszer:

Ha hővezérlésű processzor ventilátorunk van, akkor a működést ellenőrizhetjük zaj hangosságával. Néhány percnyi üresjárat után újra működésbe hozhatjuk a processzort.

> Én rendszerint ezt teszem:

> 1. lépj be root felhasználóként (root)

> 2. cd /usr/src/linux

> 3. majd adjuk ki a következő parancsot: while true; do make clean; make bzImage; done

Körülbelül 20-30 másodperc múlva a ventilátor zajának erősödését kell észlelnünk, mialatt az gyorsabb menetbe kapcsol. Ne felejtsük el leállítani a while-loop ciklust egy kis idő elteltével (néhány perc), a Ctrl-C billentyűkombinációval.

A fenti eljárás a processzor hőmérsékletének monitorozására is használható (mint az lm-sensors vagy xmbmon).

## 3.2. Ismert hibák és problémák

Két hibáról tudunk az Athlon/Duron processzorokban. Ezek 11-es és 14-es sorszámmal szerepelnek AMD Athlon Processor Revision Guide-ban. Úgy tűnik, az Athlon XP processzort jóval ritkábban érintik ezek a hibák. Így ha Athlon XP-vel rendelkezünk, szerencsénk van (mint nekem).

A következő problémák léphetnek fel (melyeket a processzor hibái okoznak):

- ugrások hanglejátszás közben

- ugrások és lelassulás video lejátszás közben

- az ultra-DMA merevlemezes adatátvitel lelassulása

- a rendszer nem reagál

- USB problémák

- valaki csipogásról számolt be

Néha a BIOS frissítés segíthet ezen (a 11-es hiba kikerülésére létezik egy megoldás, mely a BIOS-t használja). De tudomásom szerint csak kevés alaplap BIOS-ban található meg ez a megoldás.

Az Asus A7V133-C alaplap esetén ismeretes, hogy a `PCI master read caching` BIOS beállítás engedélyezése a legtöbb problémát megoldja. Nézzük meg, hogy van-e ilyen funkciója az alaplapunkon lévő BIOS-nak.

Azt is tudjuk, hogy néhány alaplap esetén a `Delayed Transaction` BIOS beállítás a problémák egy részét kiküszöböli. Ezt az opciót is érdemes lehet kipróbálni.

FIGYELEM: A KT133A lapkakészlettel ellátott alaplapok esetén ez előhozhatja a híres VIA-Southbridge hibát!

Egy Newsnet levelezésből, az Asus A7V-vel kapcsolatban:

- delayed transaction nélkül: ugrások hanglejátszás és TV-nézés közben

- delayed transaction bekapcsolva: nincsenek ugrások hanglejátszás közben és csak kisebb problémák TV-nézéskor

- mind a delayed transcation mind a master read caching bekapcsolva: szinte semmilyen probléma TV-nézéskor és egyáltalán nem jelentkeznek ugrások hanglejátszás közben

Más okai is lehetnek a problémáknak:

- a tápegység nem elég erős ahhoz, hogy a processzor/alaplap energia felvételének ingadozását kezelni tudja

- néhány alaplapi feszültség-szabályozónak ugyanaz a hibája, mint a tápegységnek ;)

- az alaplapunk típusa K7S5A (tudomásom szerint ez az alaplap nagyon furcsán tud viselkedni, amikor az energiatakarékos üzemmód be van kapcsolva)

Ha rendszerünket energiatakarékos üzemmódban használva csak kisebb problémák adódnak, és ennek ellenére szeretnénk használni azt használni, alapértelmezésként engedélyezhetjük. Ha zenét akarunk lejátszani vagy TV-t akarunk nézni akkor pedig kikapcsoljuk ...

## 3.3. Javítás az ugráló hanghoz és egyéb problémákhoz

Köszönet Michael Hamilton-nak, amiért bemutatta az ötlet működési elvét.

Ennek a javításnak a működését két ember jelentette, szóval úgy néz ki működik, de nem biztos, hogy mindig. Ha ismersz más megoldásokat, kérlek tudasd velem!

Lássuk hát: úgy néz ki, hogy a hang akadozása javítható az eszköz pci latecy timer maximális értékre állításával.

Először keressük meg a hangkártyához tartozó "pci-address"-t. Ezt a lspci-vel tehetjük meg. Keressünk valami "Multimedia audio controller" vagy "AudioPCI"-hoz hasonlót. Majd állítsuk be a (ehhez hasonlóan kellene kinéznie: 01:06.0 -> it stands for: bus:slot.function) hozzá tartozó latency timer-t a maximális értékre. This is done by setpci:

setpci -v -s "pci-address" latency_timer=ff

A Latency Timer-ről további információt itt található.

Talán más problémák megoldására is használhatjuk, mint például az USB, vagy a merevlemez-átviteli-lassulás problémák, de ezt jelenleg még nem próbáltuk. Nyugodtan próbálhatod ezt, (de ne tégy szemrehányást, ha nem működik, vagy valamimás romlik el) és jelentheted, ha működik. Az a legnagyobb probléma, hogy nekem nem jelentkezik ilyen hiba, így kipróbálni sem tudom a javítást.

Ha működik, akkor ezt a setpci parancsot a számítógép minden induláskor/újrainduláskor ki kell adnunk. A megoldás az lehet, hogy az init szkriptek egyikébe rakjuk be (az eszközvezérlő modul betöltése után!).

## 3.4. Egy másik javítás az ugráló hanghoz és egyéb problémákhoz (néhány VIA lapkakészlethez)

Köszönet Wijatmoko Prayitno-nak amiért bemutatta ezt!

Ez a javítás csak KT/KM333 és KT/KM400 lapkakészleteknél működik. Talán más VIA lapkakészletek esetében is működik. Kérlek értesíts, ha más VIA lapkakészleteknél is működik!

Ez elég egyszerű, a parancssoros hackhez hasonlóan működik:

Javítás KT/KM333 és KT/KM400 lapkakészletekhez:

  bekapcsolás: setpci -v -H1 -s 0:0.0 70=$(printf %x $((0x$(setpci -H1 -s 0:0.0 70) | 0x08)))

  kikapcsolás: setpci -v -H1 -s 0:0.0 70=$(printf %x $((0x$(setpci -H1 -s 0:0.0 70) & 0xf7)))

Ha működik, akkor ezt a setpci parancsot a számítógép minden induláskor/újrainduláskor ki kell adnunk. A megoldás az lehet, hogy az init szkriptek egyikébe rakjuk be (az eszközvezérlő modul betöltése után!).

## 3.5. További teendők

Még több lapkakészlet leírásával és információval bővíteni a dokumentumot.

Információ közzététele az Athlon64 és Opteron processzorok energiamegtakarító rendszeréről.

## 3.6. Fordítások

Fordítások is készültek különféle nyelvekre. Néhányuk nem teljesen naprakész (értsd: erősen elavultak).

A spanyol fordítást Carlos Mayo készítette.

A brazíliai portugál fordítást Bruno Buys készítette.

A francia fordítást Mathieu Pillard készítette.

Az olasz fordítást Maurizio Fantino készítette.

A német fordítást Fabian Mohren készítette (csak részletek).

A japán fordítást Seiji Kaneko készítette.

Előző | Tartalomjegyzék |
Különféle módszerek |  |