Különféle módszerek

Athlon energiatakarékosság HOGYAN
Előző |  | Következő

# 2. Különféle módszerek

Ebben a részben különféle módszereket mutatok be egyetlen cél elérése érdekében: ez pedig az energiatakarékosság Athlon-alapú rendszerünkön. Jelen pillanatban az én javaslatom az, hogy a "parancssoros hackelést" használjuk, mert a rendszermagfolt elavult és már nem fejlesztik tovább, az LVCool folt pedig csak egy lapkakészlet családot támogat. Az athcool program ígéretes, de én még nem teszteltem.

Ezen módszerek mindegyike beállítja a lapkakészlet északi hídjának "Lekapcsolódás engedélyezve STPGNT esetén" bitjét. Se többet se kevesebbet nem tesznek. Minden más feladatot a rendszermag ACPI alrendszere végez, mely elküldi az STPGNT szignált a processzornak, amikor acpi-c2 tétlen módba lép. (Egyedül az LVCool csinálja más módon...)

Ha jelenlegi rendszermagunk nem tartalmaz ACPI támogatást, engedélyezzük azt, és fordítsuk újra a rendszermagot. Az ACPI-beállításokat a General Setup+Power Management Setup->ACPI menüpontban találjuk. A következő beállításokat mindenképpen engedélyeznünk kell: ACPI Bus Manager, System és Processor.

Az új 2.4.22 rendszermag esetében: General Setup+ACPI Support. Legalább a következő opciót engedélyeznünk kell: Processor.

Néhány lapkakészlet az STPGNT szolgáltatást is támogatja, ha HLT jelzést észlel. Ezek az alaplapok/lapkakészletek nem igénylik az ACPI engedélyezését! Jelenleg visszajelzésre várok arra vonatkozóan, mely lapkakészletek működnek/nem működnek ACPI nélkül. Talán tesztelhetnéd az alaplapot, majd elküldhetnéd nekem az eredményt.

## 2.1. Hackelés parancssorból

A parancssoros hackelés használatához a rendszermagban engedélyezni kell az ACPI támogatást rendszerint, de egyes esetekben ez nem szükséges. Az energiatakarékos üzemmódot közvetlenül parancssorból, újraindítás nélkül ki- és bekapcsolhatjuk. Ezt a következő parancsokkal tehetjük meg:

KT133/133A, KX133, KL/KLE133, KM/KN133, ...(alapvetően szükséges az acpi engedélyezése):

  bekapcsolás: setpci -v -H1 -s 0:0.0 52=$(printf %x $((0x$(setpci -H1 -s 0:0.0 52) | 0x80)))

  kikapcsolás: setpci -v -H1 -s 0:0.0 52=$(printf %x $((0x$(setpci -H1 -s 0:0.0 52) & 0x7f)))

KT266/266A/333, KM266/333, ... :

  bekapcsolás:

  setpci -v -H1 -s 0:0.0 92=$(printf %x $((0x$(setpci -H1 -s 0:0.0 92) | 0x80)))

  setpci -v -H1 -s 0:0.0 95=$(printf %x $((0x$(setpci -H1 -s 0:0.0 95) | 0x02)))

  kikapcsolás:

  setpci -v -H1 -s 0:0.0 92=$(printf %x $((0x$(setpci -H1 -s 0:0.0 92) & 0x7f)))

  setpci -v -H1 -s 0:0.0 95=$(printf %x $((0x$(setpci -H1 -s 0:0.0 95) & 0xfd)))

KT400/KT600:

  bekapcsolás:

  setpci -v -H1 -s 0:0.0 D2=$(printf %x $((0x$(setpci -H1 -s 0:0.0 D2) | 0x80)))

  setpci -v -H1 -s 0:0.0 D5=$(printf %x $((0x$(setpci -H1 -s 0:0.0 D5) | 0x02)))

  kikapcsolás:

  setpci -v -H1 -s 0:0.0 D2=$(printf %x $((0x$(setpci -H1 -s 0:0.0 D2) & 0x7f)))

  setpci -v -H1 -s 0:0.0 D5=$(printf %x $((0x$(setpci -H1 -s 0:0.0 D5) & 0xfd)))

SIS730/733:

  bekapcsolás: setpci -v -H1 -s 0:0.0 6B=$(printf %x $((0x$(setpci -H1 -s 0:0.0 6B) | 0x01)))

  kikapcsolás: setpci -v -H1 -s 0:0.0 6B=$(printf %x $((0x$(setpci -H1 -s 0:0.0 6B) & 0xfe)))

SIS735/740/745/746/755:

  bekapcsolás: setpci -v -H1 -s 0:0.0 6A=$(printf %x $((0x$(setpci -H1 -s 0:0.0 6A) | 0x0003)))

  kikapcsolás: setpci -v -H1 -s 0:0.0 6A=$(printf %x $((0x$(setpci -H1 -s 0:0.0 6A) & 0xfffc)))

Nforce:

  bekapcsolás:

  setpci -v -H1 -s 0:0.0 E7=$(printf %x $((0x$(setpci -H1 -s 0:0.0 E7) | 0x06)))

  setpci -v -H1 -s 0:0.0 6D=$(printf %x $((0x$(setpci -H1 -s 0:0.0 6D) | 0x80)))

  kikapcsolás:

  setpci -v -H1 -s 0:0.0 E4=$(printf %x $((0x$(setpci -H1 -s 0:0.0 E7) & 0xf9)))

Nforce2 (acpi támogatás nélkül működik):

  bekapcsolás: setpci -v -H1 -s 0:0.0 6F=$(printf %x $((0x$(setpci -H1 -s 0:0.0 6F) | 0x10)))

  kikapcsolás: setpci -v -H1 -s 0:0.0 6F=$(printf %x $((0x$(setpci -H1 -s 0:0.0 6F) & 0xef)))

AMD751 és AMD760/761 (nem használható a 760MP-hez!!!) (ACPI nélkül működik):

  bekapcsolás: setpci -v -s 0:0.0 0x62=$(printf %x $((0x$(setpci -H1 -s 0:0.0 62) | 0x06)))

  kikapcsolás: setpci -v -s 0:0.0 0x62=$(printf %x $((0x$(setpci -H1 -s 0:0.0 62) & 0xf9)))

## 2.2. Az athcool program

Az athcool egy aprócska program, mely ugyan azt a feladatot látja el, mint a fenti setpci parancsok. Ugyanazokat a lapkakészleteket támogatja, és felismeri, hogy milyen lapkészletünk van. Működésre bírja az energiatakarékos üzemmódot, a lapkakészletnek megfelelő beállításokkal.

A programról további információkat szerezhetünk (és le is tölthetjük) a honlapról.

## 2.3. BIOS frissítések

Az újabb alaplapok némelyikéhez a gyártó olyan BIOS frissítést biztosít, mely beállítja az alaplap lapkakészletének megfelelő bitjét vagy bitjeit (esetleg lehetővé teszi a BIOS-setup-ban annak beállítását). Látogassuk meg alaplapunk gyártójának honlapját az ilyen BIOS frissítések beszerzéséhez.

## 2.4. Rendszermag-folt

A rendszermag-folt egy, a Newsnet-en talált másik folton alapul, mely Jan Niehusmann-tól származik. Módosítottam a foltot, hogy a KT266/266A lapkakészleteket is támogassa. Egyébként a saját foltom ugyanazt csinálja, mint a parancssoros hackelés, csak a rendszermagból. Ezért javaslom a hackelést parancssorból, hiszen azt nagyon egyszerű használni.

Ok... most nézzük lépésenként, hogyan használjuk a foltot:

1. Először le kell töltenünk a foltot:

   2.4.17 rendszermag-folt

   2.4.21 rendszermag-folt (köszönet Thomas Reinhardt-nak, amiért átírta 2.4.21-re)

   2.6.5 rendszermag-folt amely támogatja az összes VIA lapkakészletet a KT600-ig (köszönet érte Sebastian Droege-nek amiért átírta a 2.6.5 rendszermaghoz, továbbá egyéb lapkakészlet támogatást adott hozzá)

2. Jelentkezzünk be root felhasználóként

3. cd /usr/src

4. Rakjuk fel a foltot: cat $path-to-patch/amd_cool.diff | patch -p0 (Az új 2.6.5 folt esetében: lépjünk be a linux könyvtárba, majd patch -p1)

5. cd linux

6. Fordítsuk le az új rendszermagot

7. Indítsuk újra a számítógépet, majd a boot-prompthoz írjuk be a `amd_disconnect=yes` sort. Erre azért van szükség, mert az Athlon processzor ismert hibái több alaplap esetén problémákat okozhatnak. Így először kipróbáljuk a foltot, és ha működik, a `amd_disconnect=yes` sort beírhatjuk az `/etc/lilo.conf` fájlba.

## 2.5. Az LVCool programot használó megoldás

Az LVCool a Windowsos VCool program Linuxos változata. Csak a KT133/133A és a KX133 lapkakészletet támogatja, de nem tudok ezzel kapcsolatban segítséget nyújtani. Letölthető innen. Ez a megoldás nem igényel ACPI támogatást.

## 2.6. Az FVCool program

Íme egy másik energiamegtakarító program, amely számos lapkakészletet támogat. Én nem teszteltem, de úgy hallottam működik. Ellenőrizd le... Ez is egy olyan program, amely képes használni az alaplapon lévő monitorozó lapkákat (úgy mint az lm-sensors csomag).

## 2.7. AMD 760MP energiatakarékosság

Ez egy olyan rendszermag modul, amely engedélyezi az energiamegtakarítást a 760MP többprocesszoros lapkakészleten. Megtalálod itt. Nem tudom milyen jól működik, de valaki küldött olyan levelet, miszerint működik. Azért ellenőrizd.

Előző | Tartalomjegyzék | Következő
Bevezetés |  | Mi van még?